
Okresný súd Galanta 1T/37/2022 2322010565 02. 01. 2025 JUDr. Miroslav Studenčan ECLI:SK:OSGA:2025:2322010565.4
Opravné uznesenie Okresný súd v Galante samosudcom JUDr. Miroslavom Studenčanom dňa 02.01.2025 takto rozhodol: Podľa § 174 ods. 1/ Tr. por. súd vydáva o p r a v n é u z n e s e n i e, ktorým sa opravuje rozsudok Okresného súdu Galanta sp. zn. 1T/37/2022 zo dňa 14.11.2022, a to v časti výroku o náhrade škody nasledovne: „Podľa § 287 ods. 1 Tr. por. sa ukladá obžalovanému povinnosť uhradiť spôsobenú škodu Všeobecnej zdravotnej poisťovni, a.s., IČO: 35 937 874, so sídlom A. B. X, XXX XX C., D. E. Petržalka v celkovej výške 314,37 Eur.“ V ostatnej časti ostáva rozsudok nezmenený. odôvodnenie: Okresný súd v Galante na hlavnom pojednávaní konanom dňa 14.11.2022 vyhlásil rozsudok pod sp. zn. 1T/37/2022. Dodatočne bolo zistené, že v predmetnom rozsudku nie je uvedené IČO u poškodenej spoločnosti Všeobecnej zdravotnej poisťovni, a.s. Podľa § 174 ods. 1/ Tr. poriadku per analogiam, môže sudca osobitným uznesením kedykoľvek opraviť zrejmé nesprávnosti, ku ktorým došlo vo vyhotovení rozsudku tak, aby vyhotovenie bolo v úplnej zhode s obsahom rozsudku, ktorý bol vyhlásený. Súd s poukazom na vyššie citované ustanovenie Trestného poriadku rozhodol tak, ako je uvedené vyššie vo výrokovej časti uznesenia. Poučenie: Proti tomuto uzneseniu je prípustná sťažnosť do 3 pracovných dní, odo dňa jeho doručenia, cestou podpísaného súdu.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2025:2322010565.4 (dáta aktuálne k 2. 11. 2026). Záväzné je znenie zverejnené súdom.




